Psoriasis er en av de vanligste hudsykdommene, og rammer 2-4% av befolkningen. Psoriasis kan utarte seg på mange forskjellige måter, og alvorlighetsgraden varierer stort. Vanligst er flassende røde hudflekker på albuer og knær. Det finnes typer av sykdommen som rammer større deler av kroppen, og ca. 10% får psoriasis i ledd.

Negl og hodebunn kan også rammes. Årsaken er ikke fullt ut avklart, men arv, stress, infeksjoner og noen legemidler kan være medvirkende. Målet med behandling er å få sykdommen under kontroll. Det er kommet en lang rekke nye legemidler senere år, spesielt for de som er hardest rammet. Les mer om årsak, typer, symptomer og behandlingsalternativer skrevet av våre hudleger i artiklene under.